Arte vizuale - VASILE POP-NEGREȘTEANU

VASILE POP-NEGREȘTEANU

S-a născut la 28 decembrie 1955 în Negreşti–Oaş, judeţul Satu Mare (fiind cetăţean de onoare al oraşului din anul 2006).

A absolvit în 1980 Institutul de Arte Plastice “Nicolae Grigorescu” – Bucureşti, secţia Artă Monumentală și Restaurare. Este membru al Uniunii Artiştilor Plastici din anul 1984.

A avut numeroase expoziţii personale atât în ţară cât şi peste hotare, dintre care amintim, selectiv: Casa de Cultură din Negreşti-Oaş; Expoziţie itinerantă în Italia (Torino, Savigliano, Varese, Laveno Mombello, Santia); Galeria Orizont – Bucureşti; Muzeele din Baia Mare, Satu Mare, Muzeul Național de Artă Cluj-Napoca, Negreşti-Oaş, Sighetul Marmației, Zalău, Sala de expoziţii “C. Brâncuși” a Palatului Parlamentului şi Camera Deputaţilor, Galeria AR’TEI – Bucureşti, Galeria Apollo, Bucureşti, Galeria “Passarelle”- Tours, Franţa.

ÎNCORONAREA FECIOAREI MARIA ÎN PREZENȚA APOSTOLILOR –
Biserica Maica Domnului din Baia Mare – ulei pe pânză, 640×300 cm, 2000

Ȋncepând din 1974 participă la expoziţii oficiale și de grup organizate în diferite orașe din România şi alte țări; (Selectiv) 1992: Prima Bienală de Artă Plastică Contemporană a Ţărilor Francofone, Franţa, 1993: Variaţiuni Mozart, Italia; Saloanele Filialei U.A.P. Bucureşti, Arte în București; Saloanele Naționale de Pictură, Saloanele de Artă Sacră, Creație și Restaurare; Expoziţii Internaţionale de Artă Contemporană organizate de Galeria “Il Collezionista” Roma, Italia; Arte del terzo Millenio” – Roma, Italia; 2006-2007: Oslo, Norvegia; A 4-a Bienală “AstrArt”- Roma, Italia; Art’Bunavestire, Expoziţiile Simpozionului de Artă Contemporană “Formă, Culoare, Timp”- patru ediții (curator), cu expoziții la Galeria de Artă Dr. M. Pop, Muzeul Ţării Oaşului-Negreşti-Oaş și Galeria Apollo TNB – Bucureşti; Tradiție și postmodernitate – Galeriile de artă Focșani și Muzeul de Artă Bacău; Rezidențe org. de Asociația Soleil de l’Est la Briare sur le Canal (FR) plus alte expoziții precum – Fundația Taylor; Cite Internationale des Arts – Paris, Frescă pentru România – Galeria PLAN B, Berlin Germany; “Romanian Cultural Resolution” Galery Werkschau Spinnerei-Leipzig Germany; Qinhuangdao – China (Rezidență și Expoziție Internațională de Artă Modernă); Istorii Rescrise” – Muzeul Naţional de Istorie, Bucureşti.

A realizat varii lucrări de artă monumentală, lucrări de restaurare şi pictură, pictură monumental-decorativă la Palatul Prezidențial Cotroceni din Bucureşti (1982 – 1989); lucrări de pictură la Muzeul Național de Artă Cotroceni; Muzeul Național de Artă Contemporană, București; Muzeul Mânăstirii Brâncoveni – “Sacrificiul Brâncovenilor” şi altele.

CINA, ulei pe pânză, 180x 600 cm (Biserica Buna vestire – spitalul din Negrești-Oaș)

CORINDĂTORII, ulei pe pânză, 90×90 cm

COPIL CU CETERA, ulei pe pânză, 46x41cm 1998

COLECȚIONARUL I, ulei pe pânză

Contents